Norsk kommission har undersøgt omstændighederne ved skibsbranden i 1990, som kostede 159 mennesker livet.

Der er ikke beviser for, at branden på færgen Scandinavian Star i 1990 udviklede sig så voldsomt, som den gjorde, på grund af sabotage. Det slår en norsk kommission, nedsat af Stortinget, fast, skriver det norske nyhedsbureau NTB.

I rapporten konkluderer kommissionen ifølge NTB, at branden udviklede sig katastrofalt på grund af en overophedning i skibets stålkonstruktion.

Kommissionen har heller ikke fundet beviser for, at der var tale om forsikringssvindel.

159 mennesker mistede livet i forbindelse med branden, som fandt sted natten til 7. april 1990.

Færgen var på vej fra Oslo til Frederikshavn, da der opstod brand i en bunke sengetøj ved 02-tiden.

/ritzau/NTB

Opdateres...